MØTEREFERAT

# Studenttingsmøte 08/21

**Dato: 04.11.21 - Møtetid: 17:15**

**Møtested: U225, Kalvskinnet**

**Til:** Arbeidsutvalget

Representanter med vara

Faste observatører

**Kopi til:** Styret NTNU

Administrasjonen NTNU

Studentutvalg/ studenter i råd, verv og utvalg

Studentparlamentet ved universiteter og vitenskapelige høyskoler

Studentmedia

**Referent:** Hege Hoem Spjøtvold

**Tellekorps:** Arja og Jørgen Valseth

**Møteleder:** Felipe Garcia

**Til stede:** Navn Studieby

Torjus Levisen Johansen Ålesund

Markus G. Gaasholt Ålesund

Mads Syverud Gjøvik

Guled Yusuf Trondheim

Fredrik Framhus Trondheim

Peder Bergset Botten (vara) Trondheim

Maria Victoria Silva Trondheim

Astrid Hilling Trondheim

Ragnhild Sødal Gjennestad Trondheim

Jonas Låstad Trondheim

Nils Oskar Tronrud Trondheim

Simen Killi Trondheim

Hanne Berit Tuterud Nordølum Trondheim

Rikke Storvik Sjøhelle Trondheim

Theo Houck Trondheim

Silje Reite Moen Trondheim

**Forfall:** Navn Studieby

Eirin Lothe Albriktsen Gjøvik

Bilal Sheikh Trondheim

Gina Bjelland Trondheim

Ingrid Christine Røgenes Trondheim

Anders Bendiksen Trondheim

**Bakbenk:** Lone Bergland Christoffersen Kontrollkomiteen

Andreas K. Sund AU

Sigurd Solheim AU

Simon Løvdal AU

Anna Juell Johnsen AU

Anna Stepan Jarstad AU

Einar Isak Torvik Totland AU

Jørgen Valseth Styrerep.

Leon Bell Gjest

Arja Pedersen FTV-HF

Benedikt F. Javorovic Universitetsavisa

Tobias Røed Gjest

Svein-Erik S. Olsen Velferdstinget

**DAGSORDEN MED SAKSLISTE**

Torsdag 04.november kl. 17.15

Møtested: U 225, Akrinn Øst, Campus Kalvskinnet

Kl. 17.15 Godkjenning av møteleder, referent, tellekorps og møteinnkalling

Godkjenning av dagsorden og tidsplan

Kl. 17.25 STi-sak 26/21 Valg til Studenttingets kontrollkomite

Kl. 17.50 STi-sak 32/21 NTNU som barnerettighetsuniversitet

Kl. 18.50 Pause

Kl 19.10 STi-sak 35/21 Endringer i Studenttingets reglement- 1.gangs vedtak

*(Pause mellom diskusjon og votering)*

Kl. 22.00 Referatsaker

Eventuelt

Møtekritikk

Kl. 22.30 Møtet heves

Felipe Garcia ble godkjent som møteleder og Hege Hoem Spjøtvold ble godkjent som referent. Møteinnkalling og dagsorden ble godkjent uten endringer. Det kom inn forslag om å utvide pausen, men det forslaget falt

Tellekorps ble Jørgen Valseth og Arja Pedersen

# STi-sak 26/21 – Valg til Studenttingets kontrollkomite

(KL. 17:25) Det er 15 med stemmerett.

Andreas K. Sund presenterte saken.

**Kandidater til medlem:** Ingen som stilte

Kandidat til leder: Astrid Østigård

Kandidaturet til Astrid Østigård ble opplest

**Votering:**

Kandidaten ble valgt ved akklamasjon.

**Vedtak:**

«Astrid Østigård ble valgt som leder av KK ved akklamasjon. Funksjonstid til fram til og med første møte i 2022.»

# STi-sak 32/21 – NTNU som barnerettighetsuniversitet

(KL. 17:35) Det er 16 med stemmerett.

Jørgen og gjest presenter saken.

Det ble stilt spørsmål før det ble gått til diskusjon

**Forslag 1: fremmet av Markus G. Gaasholt**

**Endring av første kulepunkt:**

«NTNU skal arbeide for å opprettholde barns rettigheter, spesielt barns fire grunnleggende rettigheter etter FNs barnekonvensjon. Dette skal inkluderes i alle studieretninger som utdanner studenter som skal jobbe med barn.»

**Forslag 2: Fremmet av Mads Syverud**

**Endringsforslag fra Mats, linje 115-117:**

«NTNU skal arbeide for å bli et barnerettighetsuniversitet, med vekt på barns fire grunnleggende rettigheter etter FNs barnekonvensjon, ved alle relevante studieretninger som utdanner studenter til å jobbe med barn.»

**Forslag 3: fremmet av Markus G. Gaasholt**

**Endring av andre kulepunkt:**

«NTNU skal innarbeide kunnskap basert på erfaringer og råd fra barn i pensum ved alle relevante studieretninger som utdanner studenter ~~til å~~ som skal jobbe med barn.

NTNU skal innarbeide kunnskap basert på erfaringer og råd fra barn i pensum ved alle relevante studieretninger som utdanner studenter ~~til å~~ som skal jobbe med barn».

**Forslag 4: fremmet av Astrid Hilling**

**Tillegg, linje 121:**

«NTNU skal sikre at utdanningsretninger som utdanner studenter til å jobbe med barn har tilstrekkelig praksis eller undervisning om barn.»

**Forslag 5 Fremmet av Astrid Hilling**

**Tillegg linje 121**

«NTNU skal sikre at studenter får tilstrekkelig informasjon om lovverk som regulerer barns rettigheter i alle studieretninger som utdanner studenter til å jobbe med barn.»

**Forslag 6: Fremmet av Guled Yusuf:**

«AU får redaksjonell fullmakt.»

**Votering:**

Votering over forslag 1: Forslaget falt mot 3 stemmer

Votering over forslag 2: Forslaget ble vedtatt med 8 stemmer for, 7 stemmer mot og 1 avholdende

Votering over forslag 3: Forslaget falt med 5 stemmer for, 5 stemmer mot og 6 avholdende

Votering over forslag 4: Forslaget ble enstemmig vedtatt

Votering over forslag 5: Forslaget ble enstemmig vedtatt

Votering over forslag 6: Vedtatt

Votering over helheten med endringer: Enstemmig vedtatt

**Vedtak:**

*«Studenttinget NTNU mener at:*

* NTNU skal arbeide for å bli et barnerettighetsuniversitet, med vekt på barns fire grunnleggende rettigheter etter FNs barnekonvensjon, ved alle relevante studieretninger som utdanner studenter til å jobbe med barn.
* NTNU skal innarbeide kunnskap basert på erfaringer og råd fra barn i pensum ved alle relevante studieretninger som utdanner studenter til å jobbe med barn.
* NTNU skal sikre at utdanningsretninger som utdanner studenter til å jobbe med barn har tilstrekkelig praksis eller undervisning om barn
* NTNU skal sikre at studenter får tilstrekkelig informasjon om lovverk som regulerer barns rettigheter i alle studieretninger som utdanner studenter til å jobbe med barn.»

# STi-sak 35/21 – Endringer i Studenttingets reglement – 1.gangs vedtak

(KL. 19:10) Det er 16 med stemmerett.

Simon presenterer saken.

Det ble åpnet for spørsmål før det åpnet for diskusjon.

Det var 52 endringsforslag til saken og AU har innstilt på 44 endrings-/ tilleggsforslag

|  |  |  |
| --- | --- | --- |
| F  0.1.1 | Tilleggsforslag | Innstilt: Vedtatt |
| Ny tekst: *Talerett: Retten til å ta ordet under debatter på møter* | | |
| Begrunnelse: Talerett er omtalt senere i reglementet, men ikke definert. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  0.1.2 | Tilleggsforslag | Innstilt: Vedtatt |
| Ny tekst: *Forslagsrett: Retten til å foreslå endringer i vedtakssaker* | | |
| Begrunnelse: Forslagsrett er omtalt senere i reglementet, men ikke definert. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  0.1.3 | Strykningsforslag | Innstilt: Vedtatt |
| Stryke: *Studenttingets ledelse: Arbeidsutvalgets medlemmer på heltid* | | |
| Begrunnelse: Studenttinget har ikke arbeidsutvalgsmedlemmer på deltid lengre. En presisering oppleves som overflødig. «Studenttingets ledelse» brukes heller ikke som begrep lengre. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  0.1.4 | Endringsforslag | Innstilt: Vedtatt |
| Gammel tekst: *Stedlig studentdemokrati Gjøvik: Det øverste studentdemokratiske organet ved NTNU i Gjøvik.*  ----------------------------------------------------------------------------------------------------------------------------  Ny tekst: *Studentparlamentet ved NTNU i Gjøvik: Det lokale studentdemokratiske organet ved NTNU i Gjøvik.* | | |
| Begrunnelse: Organisasjonens navn er «Studentparlamentet ved NTNU i Gjøvik». Endringen er foreslått siden dette gir et mer korrekt navn. | | |
| Forslagstiller: Markus Grorud |  | Vedtatt/~~Falt~~ |

|  |  |  |
| --- | --- | --- |
| F  0.1.5 | Endringsforslag | Innstilt: Vedtatt |
| Gammel tekst: *Stedlig studentdemokrati Ålesund: Det øverste studentdemokratiske organet ved NTNU i Ålesund.*  ----------------------------------------------------------------------------------------------------------------------------  Ny tekst: *Studentparlamentet ved NTNU i Ålesund: Det lokale studentdemokratiske organet ved NTNU i Ålesund.* | | |
| Begrunnelse: Organisasjonens navn er «Studentparlamentet ved NTNU i Ålesund». Endringen er foreslått siden dette gir et mer korrekt navn. | | |
| Forslagstiller: Markus Grorud |  | Vedtatt/~~Falt~~ |

|  |  |  |
| --- | --- | --- |
| F  1.1.1 | Endringsforslag | Innstilt: Vedtatt |
| Gammel tekst:  *Studenttinget NTNU (Studenttinget) er studentene ved NTNU sitt øverste valgte organ, og er opprettet for å ivareta studentenes interesser og fremme studentenes synspunkter overfor institusjonens styre.*  ----------------------------------------------------------------------------------------------------------------------------  Ny tekst:  *Studenttinget NTNU (Studenttinget) er studentene ved NTNU sitt øverste valgte organ, og er opprettet for å ivareta studentenes interesser og fremme studentenes synspunkter overfor NTNU.* | | |
| Begrunnelse:  Studenttinget jobber ikke primært opp mot NTNU-styret, men NTNU som helhet. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  1.2.1 | Endringsforslag | Innstilt: Vedtatt |
| Gammel tekst:  *Studenttinget er medlemmer av både nasjonale og internasjonale organisasjoner og fremmer studentene på NTNU sin sak i disse fora.*  ----------------------------------------------------------------------------------------------------------------------------  Ny tekst:  *Studenttinget engasjerer seg også i nasjonal og internasjonal studentpolitikk på vegne av NTNUs studenter.* | | |
| Begrunnelse: Mer overordnet formulering. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  1.2.2 | Endringsforslag | Innstilt: Vedtatt |
| Gammel tekst:  *Studenttinget er valgorgan for alle styrer, råd og utvalg hvor studentene på NTNU skal være representert. Studenttinget er innstillende organ der Rektor velger studentrepresentante*r.  ----------------------------------------------------------------------------------------------------------------------------  Ny tekst: *Studenttinget er valgorgan for alle sentrale styrer, råd og utvalg hvor studentene på NTNU skal være representert, med unntak av NTNU-styret. Studenttinget er innstillende organ der Rektor velger studentrepresentante*r. | | |
| Begrunnelse:  Eksisterende formulering kan tolkes slik at Studenttinget er valgorgan også for fakultet- og instituttstyrene. Dette mener arbeidsutvalget er uheldig og ønsker å legge til en presisering om at det er alle *sentrale* styrer, råd og utvalg Studenttinget skal velge og innstille til. I tillegg er det presisert at Studenttinget ikke er valgorgan for NTNU-styret, da dette er noe hele studentmassen velger. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  2.1.1 | Tilleggsforslag | Innstilt: Vedtatt |
| Ny tekst: *Studenter som stiller til valg må ha studietilhørighet ved stedet de skal representere.* | | |
| Begrunnelse: Presisere at man kun kan stille til valg som representant for egen valgkrets. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  2.2.1 | Endringsforslag | Innstilt: Vedtatt |
| Gammel tekst:  *§ 2.3 Valgmåte og valgperiode*  ----------------------------------------------------------------------------------------------------------------------------  Ny tekst: *§ 2.2 Valgmåte* | | |
| Begrunnelse: Paragrafen heter Valgmåte og valgperiode, men omtaler kun valgmåte. Ettersom valgperiode er omtalt i Studenttingets valgreglement foreslår arbeidsutvalget å fjerne siste del slik at det blir presisert at paragrafen kun omtaler valgperiode. Paragrafnummer er også foreslått justert som redaksjonell endring. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  2.2.2 | Endringsforslag | Innstilt: Vedtatt |
| Gammel tekst:  *Enhetene NTNU i Gjøvik og NTNU i Ålesund sikres to mandater hver ved kvotering. Fakultetene sikres ett mandat hver ved kvotering.*  ----------------------------------------------------------------------------------------------------------------------------  Ny tekst: *Hver studieby sikres minst to – 2 – mandater. Fakultetene sikres ett mandat hver ved kvotering.* | | |
| Begrunnelse: Eksisterende formulering kan tolkes slik at Gjøvik og Ålesund kun får to Studenttingsrepresentanter hver, selv om en eventuell økning i studentmasse skulle tilsi at de får tre mandater ved Huntington-Hill. Etter at forslaget ble sendt til Studenttinget for har det kommet frem at «studieby» er en mer hensiktsmessig formulering enn «studiested» i dette punktet, da «studiested» kan tolkes til at også alle campus i Trondheim skal sikres to mandater med kvotering. I endelig forslag er forumelingen «ved kvotering» fjernet. Dette er som følge av at valget til Studenttinget er 3 separate valg med hver sin valgkrets. Det vil derfor ikke kvoteres inn kandidater fra en studieby. Med ny formulering ivaretar man at mandatene blir fordelt med Huntington Hill metoden, men dersom en studieby bare får ett mandat som følge av fordeling skal de sikres ett ekstra slik at alle studiebyer har minst to mandater hver. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.1.1 | Tilleggsforslag | Innstilt: Vedtatt |
| Ny tekst: *Arbeidsutvalget skal innstille på hvorvidt saker med eksterne saksbehandlere behandles eller avvises med begrunnelse.* | | |
| Begrunnelse: Arbeidsutvalget mener det vil være hensiktsmessig å innstille på hvorvidt saker fra eksterne saksbehandlere skal tas opp i Studenttinget eller ikke. Dette er for å hindre at Studenttinget potensielt bruker tid på tullesaker eller saker som ikke hører hjemme i Studenttinget. Studenttinget vil likevel ha mulighet til å ta opp saken og behandle den på det aktuelle Studenttingsmøtet dersom de er uenige med arbeidsutvalget. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.2.1 | Tilleggsforslag | Innstilt: Vedtatt |
| Ny tekst: *§ 3.2 Møterett*  *Alle har møterett på Studenttingsmøter, så lenge møtet ikke er vedtatt lukket i henhold til § 3.10. Møtedatoer og møteinnkalling skal være bekjentgjort på Studenttingets nettsider.* | | |
| Begrunnelse: Dette har vært gjeldene praksis, men har ikke vært presisert. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.2.2 | Endringsforslag | Innstilt: Vedtatt |
| Gammel tekst:  *Studenttingets Arbeidsutvalg kaller inn til møter.*  *----------------------------------------------------------------------------------------------------------------------------*  Ny tekst: *Studenttingets Arbeidsutvalg er ansvarlig for at innkallinger til Studenttingsmøter blir sendt ut til Studenttingsrepresentantene og andre interessenter.* | | |
| Begrunnelse: Tydeliggjøring av eksisterende praksis. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.2.3 | Endringsforslag | Innstilt: Vedtatt |
| Gammel tekst:  *Innkallingen med innstilling fra Arbeidsutvalget i alle saker skal være sendt representantene i Studenttinget senest fire – 4 – dager før møtedato.*  *----------------------------------------------------------------------------------------------------------------------------*  Ny tekst: *Innkallingen skal være sendt til representantene i Studenttinget senest fire – 4 – dager før møtedato. Alle saker skal sendes med innstilling eller Arbeidsutvalgets bemerkning.* | | |
| Begrunnelse:  Bedre formulering av eksisterende paragraf. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.3.1 | Tilleggsforslag | Innstilt: Vedtatt |
| Ny tekst: *Faste representanter som ikke kan delta på et Studenttingsmøte skal varsle forfall så snart som mulig etter møteplanen er gjort kjent. Forfall meldes til Arbeidsutvalget.* | | |
| Begrunnelse: Tydeliggjøre forventning til Studenttingsrepresentantene. Det er arbeidsutvalget som formelt har ansvar for Studenttingsmøtene. Forfall bør derfor varsles til arbeidsutvalget. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.3.2 | Tilleggsforslag | Innstilt: Avvist |
| Ny tekst: *Faste representanter som ikke kan delta på et Studenttingsmøte skal varsle forfall så snart som mulig etter møteplanen er gjort kjent. Forfall meldes til Ledergruppa.* | | |
| Begrunnelse: Dette er for å gi muligheten for å melde forfall til hele ledergruppa og ikke bare arbeidsutvalget. | | |
| Forslagstiller: Markus Grorud |  | ~~Vedtatt~~/Falt |

|  |  |  |
| --- | --- | --- |
| F  3.4.1 | Tilleggsforslag | Innstilt: Vedtatt |
| Ny tekst: *Dersom en representant eller vara kommer til møtet etter at en sak er åpnet skal Studenttinget votere over om representanten skal få stemmerett i den aktuelle saken. Vedtak skal skje med ⅔ kvalifisert flertall.* | | |
| Begrunnelse: For at Studenttinget skal kunne gjøre fornuftige vedtak er det en forutsetning at Studenttingsmedlemmene har satt seg inn i saken på forhånd og fått med seg debatten rundt den enkelte saken. Saksbehandler mener derfor det er uheldig at reglementet åpner for at studenttingsmedlemmer som kommer sent til et møte kan votere i en sak uten å ha fått deltatt i den tilhørende debatten. Dersom en Studenttingsrepresentant skulle komme sent til et møte bør terskelen for å kunne innvilge stemmerett ligge ganske høyt.  En formulering om at studenttinget *kan* votere over om stemmerett skal innvilges innebærer at studenttinget aktivt må be om å fjerne stemmeretten til noen i den aktuelle saken. Dette er uheldig ettersom det vil skape en terskel for å be om votering. Ved å reglementsfeste at man skal votere fjerner man denne terskelen. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.4.2 | Tilleggsforslag | Innstilt: Avvist |
| Ny tekst: *Dersom en representant eller vara kommer til møtet etter at en sak er åpnet skal*  *Studenttinget votere over om representanten skal miste sin stemmerett i den aktuelle saken. Vedtak skal skje med ⅔ kvalifisert flertall..* | | |
| Begrunnelse:  Det er rett å vedta at studenttinget burde ha et mandat for å inndra stemmeretten til en studenttingsrepresentant, dersom det er grunnlag for at gitt representant ikke har innsikt i sak som behandles. Dette fordi det burde kunne stilles krav til studenttingsrepresentanters innsikt i saker de skal behandle.  Studenttinget bør som hovedsak ha tillit til sine medrepresentanter og fratagelsen av stemmerett er et alvorlig vedtak. Tvilen bør komme studenttingsrepresentanten til gode. Med dette mener jeg at det skal en majoritet til for å kunne inndra denne stemmeretten.  I andre diskusjoner har det kommet frem at studenttinget ikke har mandat til å vedta mistillit til sine medrepresentanter, da disse er valgt av studentene, og kun studentene har mandat til å inndra denne tilliten. Hva er dette forslaget annet enn et mistillitsforslag i begrenset omfang. | | |
| Forslagstiller: Jonas Låstad |  | ~~Vedtatt~~/Falt |

|  |  |  |
| --- | --- | --- |
| F  3.4.3 | Tilleggsforslag | Innstilt: Avvist |
| Ny tekst: *Dersom en representant eller vara kommer til møtet etter at en sak er åpnet kan Studenttinget votere over om representanten skal få stemmerett i den aktuelle saken. Vedtak skal skje med ⅔ kvalifisert flertall.* | | |
| Begrunnelse: I forslag 3.4.1 står det at når en representant kommer for sent inn i en sak så er Studenttinget nødt til å votere over om representanten skal få stemmerett saken eller ikke. Dette er uavhengig av om representanten har lyst til å ta del i saken eller ikke. I et tilfelle hvor en representant er sen og ikke har lyst til å ha stemmerett i saken bør det ikke være nødvendig at Studenttinget skal bruke tid på å votere over om representanten skal få stemmerett i saken eller ikke. Derfor foreslås det å endre «skal» til «kan». | | |
| Forslagstiller: Markus Grorud |  | ~~Vedtatt~~/Falt |

|  |  |  |
| --- | --- | --- |
| F  3.5.1 | Strykningsforslag | Innstilt: Vedtatt |
| Gammel tekst:  *Alle studenter ved NTNU ~~og faste observatører~~ har forslagsrett på Studenttingets møter*.  ----------------------------------------------------------------------------------------------------------------------------  Ny tekst: Alle studenter ved NTNU har forslagsrett på Studenttingets møter. | | |
| Begrunnelse: Arbeidsutvalget ønsker å begrense eksternes mulighet til å sende inn endringsforslag direkte på Studenttingssaker. Dersom det likevel skulle være ønskelig å innvilge forslagsrett til faste observatører som ikke er studenter på NTNU har Studenttinget myndighet til å gjøre dette jfr. Forretningsorden. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.6.1 | Tilleggsforslag | Innstilt: Vedtatt |
| Ny tekst: *Arbeidsutvalget har redaksjonell fullmakt i alle vedtak gjort av Studenttinget, så fremt Studenttinget ikke vedtar å fravike dette.* | | |
| Begrunnelse: Det har vært et ønske blant flere Studenttingsrepresentanter om å innføre en generell redaksjonell fullmakt da dette er et gjengående vedtak for de fleste saker som behandles i Studenttinget. Det oppleves av noen som om dette tar unødig tid fra andre diskusjoner og vedtak. | | |
| Forslagstiller: Arbeidsutvalget |  | ~~Vedtatt~~/Falt |

|  |  |  |
| --- | --- | --- |
| F  3.7.1 | Tilleggsforslag | Innstilt: Vedtatt |
| Ny tekst: *Arbeidsutvalgets innstilling ligger til grunn hvis ikke annet blir bestemt av Studenttinget.* | | |
| Begrunnelse:  Presisering av gjeldene praksis | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.8.1 | Redaksjonelt endringsforslag | Innstilt: Vedtatt |
| Gammel tekst:  *Studenttingsrepresentanter, Studenttingets ledelse og Kontrollkomiteen kan for å kommentere et vedtak, eller forklare årsaken til en bestemt stemmegivning, levere hhv. protokolltilførsel eller stemmeforklaring til møteleder, disse må meldes før møtet heves.*  *----------------------------------------------------------------------------------------------------------------------------*  Ny tekst: *Studenttingsrepresentanter, Studenttingets Arbeidsutvalg og Kontrollkomiteen kan for å kommentere et vedtak, eller forklare årsaken til en bestemt stemmegivning, levere henholdsvis protokolltilførsel eller stemmeforklaring til møteleder. Disse må meldes før møtet heves.* | | |
| Begrunnelse: Endre «Studenttingets ledelse» til «Studenttingets Arbeidsutvalg». | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.9.1 | Redaksjonelt endringsforslag | Innstilt: Vedtatt |
| Gammel tekst:  *Ledelsen, Kontrollkomiteen, ordstyrer og referent vil også ha møterett, såfremt ikke Studenttinget aktivt fjerner den.*  Ny tekst: *Ledergruppen, Kontrollkomiteen, ordstyrer og referent vil også ha møterett, såfremt ikke Studenttinget aktivt fjerner den.* | | |
| Begrunnelse: Endre «Ledelsen» til «Ledergruppen» | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.10.1 | Endringsforslag | Innstilt: Vedtatt |
| Gammel tekst:  *Studentrepresentantene i Styret*  *En representant fra:*   * *Alle Studentrådene ved fakultetene* * *Velferdstinget* * *Studentparlamentet DMMH* * *NSO* * *DION* * *Alle styrer, råd og utvalg Studenttinget velger/innstiller til*   ----------------------------------------------------------------------------------------------------------------------------  Ny tekst: *Studentrepresentantene i NTNU-styret. Representanter fra studentdemokratier tilknyttet Sit, Norsk studentorganisasjon, studentrådene ved fakultetene, Velferdstinget, DION og styrer, råd og utvalg Studenttinget velger eller innstiller til.* | | |
| Begrunnelse:  Endring til formulering som favner alle de samme faste observatørene uten å bruke en uttømmende liste. DMMH skal ikke forskjellsbehandles fra andre studentdemokrati tilknyttet Sit. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.11.1 | Tilleggsforslag | Innstilt: Vedtatt |
| Ny tekst: *§ 3.12 Konstituerende Studenttingsmøte*  *Konstituerende Studenttingsmøte er møtet hvor det påtroppende Studenttinget velger medlemmer til sitt Arbeidsutvalg. Møtet gjennomføres på høsten.* | | |
| Begrunnelse: Konstituerende Studenttingsmøte blir omtalt i reglementet, men har ikke blitt definert. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  3.11.2 | Redaksjonelt endringsforslag | Innstilt: Vedtatt |
| Gammel tekst:  *§3.2 Innkalling*  *----------------------------------------------------------------------------------------------------------------------------*  Ny tekst: *§3.3 Innkalling* | | |
| Gammel tekst:  *§ 3.3 Vedtaksdyktighet*  *----------------------------------------------------------------------------------------------------------------------------*  Ny tekst: *§ 3.4 Vedtaksdyktighet* | | |
| Gammel tekst:  *§ 3.4 Stemmerett*  *----------------------------------------------------------------------------------------------------------------------------*  Ny tekst: *§3.5 Stemmerett* | | |
| Gammel tekst:  *§3.5 Tale- og forslagsrett*  ----------------------------------------------------------------------------------------------------------------------------  Ny tekst: *§3.6 Tale- og forslagsrett* | | |
| Gammel tekst:  *§ 3.6 Vedtak*  ----------------------------------------------------------------------------------------------------------------------------  Ny tekst: *§3.7 Vedtak* | | |
| Gammel tekst:  *§3.7 Stemmelikhet*  *----------------------------------------------------------------------------------------------------------------------------*  Ny tekst: *§3.8 Stemmelikhet* | | |
| Gammel tekst:  *§3.8 Protokolltilførsel og stemmeforklaring*  *----------------------------------------------------------------------------------------------------------------------------*  Ny tekst: *§3.9 Protokolltilførsel og stemmeforklaring* | | |
| Gammel tekst:  *§3.9 Møte for lukkede dører*  *----------------------------------------------------------------------------------------------------------------------------*  Ny tekst: *§3.10 Møte for lukkede dører* | | |
| Gammel tekst:  *§3.10 Faste Observatører*  ----------------------------------------------------------------------------------------------------------------------------  Ny tekst:§3.11 Faste Observatører | | |
| Begrunnelse: Redaksjonell endring av paragrafnummer ettersom det er foreslått å legge til ny §3.2. Endring behandles i bolk. | | |
| Merknad: Må sees i sammenheng med F3.2.1. Dersom F3.2.1 faller anbefales F3.11.1 avvist. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  4.1.1 | Endringsforslag | Innstilt: Vedtatt |
| Gammel tekst: *Studenttingets ledergruppe utgjør den daglige ledelsen i Studenttinget, og består av Studenttingets heltidsstillinger og arbeidsutvalget. Ledergruppen fordeler selv oppgaver som ikke er definert i reglementet eller stillingsinstruksene*.  ----------------------------------------------------------------------------------------------------------------------------  Ny tekst: *Studenttingets Arbeidsutvalg utgjør den daglige ledelsen i Studenttinget. Ledergruppen består av Arbeidsutvalget og studentrepresentantene i NTNUs styre som takker ja til stilling i Studenttinget. Ledergruppen fordeler selv oppgaver som ikke er definert i reglementet eller stillingsinstruksene.* | | |
| Begrunnelse: Presisering av beskrivelse av Studenttingets ledergruppe ettersom det ikke eksisterer deltidsstillinger lengre, samt at Studentrepresentantene i NTNU-styret kan takke nei til stillingen i Studenttinget. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  4.1.2 | Tilleggsforslag | Innstilt: Vedtatt |
| Flytte fra §4.2 til §4.1: *Arbeidsutvalget er bundet av Studenttingets vedtak.* | | |
| Begrunnelse:  Passer bedre inn under §4.1 Arbeidsutvalget og ledergruppens ansvar og myndighet enn §4.2 Sammensetning av arbeidsutvalget. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  4.2.1 | Endringsforslag | Innstilt: Vedtatt |
| Gammel tekst:  *Arbeidsutvalget består av seks – 6 – medlemmer på heltid. Medlemmene, med unntak av stedlig leder Gjøvik og stedlig leder Ålesund, velges til bestemte verv.*  ----------------------------------------------------------------------------------------------------------------------------  Ny tekst: *Arbeidsutvalget består av seks – 6 – medlemmer på heltid, hvorav fire – 4 – har arbeidssted i Trondheim og velges på Studenttingets konstituerende møte.* | | |
| Begrunnelse: Ønsker å presisere at de fire medlemmene av arbeidsutvalget som velges på konstituerende møte har arbeidssted i Trondheim. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  4.2.2 | Endringsforslag | Innstilt: Vedtatt |
| Gammel tekst:  *Leder velges først, og så avgjøres rekkefølgen ved loddtrekning. Studenttinget utpeker en nestleder blant de valgte til arbeidsutvalget.*  ----------------------------------------------------------------------------------------------------------------------------  Ny tekst: *På Studenttingets konstituerende møte skal leder velges først. Rekkefølgen for de påfølgende valgene avgjøres ved loddtrekning. Studenttinget utpeker en nestleder blant de valgte til arbeidsutvalget i Trondheim. Leder kan ikke bli valgt som nestleder.* | | |
| Begrunnelse:  Ønsker å legge til en presisering om at nestleder skal velges blant arbeidsutvalgets stillinger som har arbeidssted i Trondheim, samt at leder ikke kan bli valgt som nestleder. | | |
| Forslagstiller: Markus Grorud |  | Vedtatt/~~Falt~~ |

|  |  |  |
| --- | --- | --- |
| F  4.2.3 | Endringsforslag | Innstilt: Vedtatt |
| Gammel tekst:  *Arbeidsutvalgets heltidsstillinger skal være*   * *Leder* * *Fagpolitisk ansvarlig* * *Læringsmiljøpolitisk ansvarlig* * *Internasjonal ansvarlig* * *Stedlig leder Gjøvik* * *Stedlig leder Ålesund*   ----------------------------------------------------------------------------------------------------------------------------  Ny tekst: *Arbeidsutvalgets stillinger med arbeidssted i Trondheim skal være:*   * *Leder* * *Fagpolitisk ansvarlig* * *Læringsmiljøpolitisk ansvarlig* * *Internasjonalt ansvarlig*   *Arbeidsutvalgets to øvrige stillinger er Stedlig leder Gjøvik og Stedlig leder Ålesund. Disse velges av de lokale studentparlamentene i henholdsvis Gjøvik og Ålesund, som ledere av de lokale studentparlamentene.* | | |
| Begrunnelse: Presisering av arbeidsutvalgets medlemmer og stedlig leders rolle | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  4.2.4 | Tilleggsforslag | Innstilt: Vedtatt |
| Ny tekst: *Stedlige ledere godkjennes formelt av Studenttinget for å være en del av Studenttingets Arbeidsutvalg.* | | |
| Begrunnelse: De stedlige lederne velges av sine respektive Studentparlament, men har også en rolle i Studenttinget NTNU og stemmerett på AU-møtene. Det er da ønskelig at Studenttinget skal foreta en formell godkjenning av de Stedlige lederne, for at makten de får i Studenttinget er forankret i Studenttinget. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  4.5.1 | Tilleggsforslag | Innstilt: Vedtatt |
| Ny tekst:  *§4.5 Vedtaksdyktighet Arbeidsutvalget er vedtaksdyktig ved minst 50% oppmøte.* | | |
| Begrunnelse: Ønsker å legge inn føring for hvor mange som må være tilstede på arbeidsutvalgsmøtene for å kunne fatte vedtak eller innstille på saker. Slik reglementet er nå kan det tolkes slik at én person på et AU-møte er nok til å kunne innstille på saker til studenttinget eller oppnevne representanter til arbeidsgrupper og liknende. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  4.5.2 | Redaksjonelt endringsforslag | Innstilt: Vedtatt |
| Gammel tekst:  *§4.5 Stemmelikhet*  *----------------------------------------------------------------------------------------------------------------------------*  Ny tekst:  *§4.6 Stemmelikhet* | | |
| Gammel tekst:  *§4.6 Observatører*  *----------------------------------------------------------------------------------------------------------------------------*  *§4.7 Observatører* | | |
| Begrunnelse: Redaksjonell endring som følge av forslag om å legge til ny paragraf §4.5 | | |
| Merknad: Må sees i sammenheng med F4.5.1. Anbefales avvist dersom F4.5.1 faller. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  5.4.1 | Endringsforslag | Innstilt: Vedtatt |
| Gammel tekst:  *Dersom en i ledelsen eller medlemmer av arbeidsutvalget trekker seg eller får vedtatt mistillit mot seg i henhold til § 6, skal nyvalg foretas på førstkommende møte*  ----------------------------------------------------------------------------------------------------------------------------  Ny tekst: *Dersom en studentrepresentant som Studenttinget har valgt, oppnevnt eller innstilt trekker seg, eller får vedtatt mistillit mot seg i henhold til § 6, skal nyvalg foretas på førstkommende studenttingsmøte.* | | |
| Begrunnelse: Bredere formulering slik at det gjelder alle styrer, råd og utvalg Studenttinget velger eller oppnevner til. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  5.4.2 | Strykningsforslag | Innstilt: Vedtatt |
| Strøket tekst: *, men tidligst 14 dager etter at vervet ble ledig. Studenttinget kan fravike denne bestemmelsen med kvalifisert flertall.* | | |
| Begrunnelse: Foreslås strøket ettersom man potensielt må vente veldig lenge på å få fylt en plass dersom en representant trekker seg eller får vedtatt mistillit med eksisterende formulering. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  5.5.1 | Endringsforslag | Innstilt: Vedtatt |
| Gammel tekst:  *Ved stemmelikhet holdes omvalg mellom de representantene som fikk like mange stemmer.*  ----------------------------------------------------------------------------------------------------------------------------  Ny tekst: *Ved stemmelikhet gjenåpnes talelisten og det holdes omvalg mellom de representantene som fikk like mange stemmer.* | | |
| Begrunnelse: Det oppleves lite hensiktsmessig å gå direkte til omvalg uten å åpne talelisten igjen ved stemmelikhet. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  6.1.1 | Redaksjonelt endringsforslag | Innstilt: Vedtatt |
| Gammel tekst:  *§6.1 Ledelsen*  Ny tekst: *§6.1 Arbeidsutvalget* | | |
| Begrunnelse: Endre til formulering som benyttes i dag. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  6.1.2 | Tilleggsforslag | Innstilt: Vedtatt |
| Ny tekst:  *Dersom Stedlige ledere får vedtatt mistillit mot seg skal studentparlamentet orienteres* | | |
| Begrunnelse: Studenttinget kan vedta mistillit mot Stedlige lederes rolle i Studenttinget, men kan ikke fjerne dem fra rollen som Stedlige ledere ovenfor sitt studentparlament. De vil da miste rollen sin i arbeidsutvalget, men fortsatt inneha den lokale rollen som stedlig leder såfremt ikke Studentparlamentet også velger å fjerne dem. Det er ønskelig at Studentparlamentet orienteres hvis Studenttinget fatter et slikt vedtak. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  6.2.1 | Endringsforslag | Innstilt: Vedtatt |
| Gammel tekst:  *Studenttinget kan med kvalifisert 2/3 flertall vedta mistillit mot andre tillitsvalgte som Studenttinget har valgt inn i et styre, råd eller utvalg.*  ----------------------------------------------------------------------------------------------------------------------------  Ny tekst: *Studenttinget kan med kvalifisert 2/3 flertall vedta mistillit mot studentrepresentanter valgt, oppnevnt eller innstilt av studenttinget.* | | |
| Begrunnelse: Ønsker en mer generell formulering. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  6.2.2 | Tilleggsforslag | Innstilt: Vedtatt |
| Ny tekst:*§ 6.3 Karantenetid*  *Etter at Studenttinget har vedtatt mistillit mot en person kan Studenttinget vedta å gi vedkommende en karanteneperiode. Innenfor denne perioden kan ikke vedkommende stille til råd, verv eller utvalg Studenttinget velger, oppnevner eller innstiller til.*  *Studenttinget må gjøre en skjønnsmessig vurdering av lengden på karantenetiden basert på grunnlaget for mistillit.*  *Vedtak om lengde på karantenetid skal fattes med kvalifisert ⅔ flertall.* | | |
| Begrunnelse: Ved mistillit kreves det en god prosess inn mot behandling i Studenttinget. Slike saker er alvorlige for personene involvert og krever mye tid og ressurser for å behandles på en forsvarlig måte. Ettersom en mistillit ofte kommer som et resultat at vedkommende gjentatte ganger ikke har klart å vise at de kan skjøtte vervet sitt, vil ikke forsalget bli behandlet før sent i perioden. Når de fleste stillinger kun har varighet på 1 år av gangen vil man i praksis kunne stille på nytt til samme verv kort tid etter at man har blitt felt i et mistillitsforslag.  Mistillitssaker er lukkede saker, så alle som ikke deltok på den opprinnelige behandlingen kan ikke få innsyn i bakgrunnen for mistillit. Dette medfører at om en person som er felt ved mistillit stiller til samme verv på nytt vil det med høy sannsynlighet være Studenttingsrepresentanter som hverken har eller kan få innsyn i bakgrunnen for det opprinnelige mistillitsforslaget. Da er det en betydelig risiko for at vedkommende blir valgt igjen, spesielt dersom stemmetallet er lavt for å bli valgt inn. Av samme grunn bør man ikke kunne oppheve et vedtak om karanteneperiode, ettersom Studenttinget potensielt må fatte et vedtak basert på en sak de ikke kan få innsyn i.  Ettersom hver mistillitssak vil være unik og at det vil være umulig å forutse hvilke saker Studenttinget potensielt må behandle i fremtiden bør det ikke legges noen harde føringer for lenge karanteneperioden skal være. Dette er noe Studenttinget bør kunne vurdere fra sak til sak basert på bakgrunn for mistilliten. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  6.2.3 | Tilleggsforslag | Innstilt: Avvist |
| Ny tekst: *§ 6.3 Karantenetid*  *Etter at Studenttinget har vedtatt mistillit mot en person kan Studenttinget vedta å gi vedkommende en karanteneperiode. Innenfor denne perioden kan ikke vedkommende stille til råd, verv eller utvalg Studenttinget velger, oppnevner eller innstiller til.*  *Studenttinget må gjøre en skjønnsmessig vurdering av lengden på karantenetiden basert på grunnlaget for mistillit.*  *Vedtak om lengde på karantenetid skal fattes med kvalifisert ⅔ flertall.*  *Studenttinget kan oppheve en persons karantene med kvalifisert ⅔ flertall.* | | |
| Begrunnelse: Dersom en person er satt i karantene er det etter forslag 6.2.2 ikke mulig å komme seg ut av karantene utenom ved å vente til karantenetiden er over. Det er mulig at en person som blir satt i karantene angrer sine handlinger og jobber for å forbedre seg selv. Dersom en person gjør dette, burde vedkommende ha mulighet til å få karantenen sin opphevet. | | |
| Forslagstiller: Markus Grorud |  | ~~Vedtatt~~/Falt |

|  |  |  |
| --- | --- | --- |
| F  6.2.4 | Tilleggsforslag | Innstilt: Avvist |
| Ny tekst: *§ 6.3 Karantenetid*  *Etter at Studenttinget har vedtatt mistillit mot en person kan Studenttinget vedta å gi vedkommende en karanteneperiode. Innenfor denne perioden kan ikke vedkommende stille til råd, verv eller utvalg Studenttinget velger, oppnevner eller innstiller til.*  *Studenttinget må gjøre en skjønnsmessig vurdering av lengden på karantenetiden basert på grunnlaget for mistillit. Karantenetiden har varighet på 12, 24, 36, 48 eller 60 måneder fra mistilliten vedtas.*  *Vedtak om lengde på karantenetid skal fattes med kvalifisert ⅔ flertall.* | | |
| Begrunnelse:  Ved mistillit kreves det en god prosess inn mot behandling i Studenttinget. Slike saker er alvorlige for personene involvert og krever mye tid og ressurser for å behandles på en forsvarlig måte. Ettersom en mistillit ofte kommer som et resultat at vedkommende gjentatte ganger ikke har klart å vise at de kan skjøtte vervet sitt, vil ikke forsalget bli behandlet før sent i perioden. Når de fleste stillinger kun har varighet på 1 år av gangen vil man i praksis kunne stille på nytt til samme verv kort tid etter at man har blitt felt i et mistillitsforslag.  Mistillitssaker er lukkede saker, så alle som ikke deltok på den opprinnelige behandlingen kan ikke få innsyn i bakgrunnen for mistillit. Dette medfører at om en person som er felt ved mistillit stiller til samme verv på nytt vil det med høy sannsynlighet være Studenttingsrepresentanter som hverken har eller kan få innsyn i bakgrunnen for det opprinnelige mistillitsforslaget. Da er det en betydelig risiko for at vedkommende blir valgt igjen, spesielt dersom stemmetallet er lavt for å bli valgt inn. Av samme grunn bør man ikke kunne oppheve et vedtak om karanteneperiode, ettersom Studenttinget potensielt må fatte et vedtak basert på en sak de ikke kan få innsyn i.  Studenttinget bør har et sett med forhåndsdefinerte lengder på karanteneperioden, men en maksimal lengde på 5 år. Dette vil gjøre det lettere for Studenttinget å ha noe å ta utgangspunkt i. | | |
| Forslagstiller: Arbeidsutvalget |  | ~~Vedtatt~~/Falt |

|  |  |  |
| --- | --- | --- |
| F  6.2.5 | Tilleggsforslag | Innstilt: Avvist |
| Ny tekst: *§ 6.3 Karantenetid*  *Etter at Studenttinget har vedtatt mistillit mot en person kan Studenttinget vedta å gi vedkommende en karanteneperiode. Innenfor denne perioden kan ikke vedkommende stille til råd, verv eller utvalg Studenttinget velger, oppnevner eller innstiller til.*  *Studenttinget må gjøre en skjønnsmessig vurdering av lengden på karantenetiden basert på grunnlaget for mistillit. Karantenetiden har varighet på 12 eller 24 måneder fra mistilliten vedtas.*  *Vedtak om lengde på karantenetid skal fattes med kvalifisert ⅔ flertall.* | | |
| Begrunnelse:  Ved mistillit kreves det en god prosess inn mot behandling i Studenttinget. Slike saker er alvorlige for personene involvert og krever mye tid og ressurser for å behandles på en forsvarlig måte. Ettersom en mistillit ofte kommer som et resultat at vedkommende gjentatte ganger ikke har klart å vise at de kan skjøtte vervet sitt, vil ikke forsalget bli behandlet før sent i perioden. Når de fleste stillinger kun har varighet på 1 år av gangen vil man i praksis kunne stille på nytt til samme verv kort tid etter at man har blitt felt i et mistillitsforslag.  Mistillitssaker er lukkede saker, så alle som ikke deltok på den opprinnelige behandlingen kan ikke få innsyn i bakgrunnen for mistillit. Dette medfører at om en person som er felt ved mistillit stiller til samme verv på nytt vil det med høy sannsynlighet være Studenttingsrepresentanter som hverken har eller kan få innsyn i bakgrunnen for det opprinnelige mistillitsforslaget. Da er det en betydelig risiko for at vedkommende blir valgt igjen, spesielt dersom stemmetallet er lavt for å bli valgt inn. Av samme grunn bør man ikke kunne oppheve et vedtak om karanteneperiode, ettersom Studenttinget potensielt må fatte et vedtak basert på en sak de ikke kan få innsyn i.  Studenttinget bør har et sett med forhåndsdefinerte lengder på karanteneperioden, men en maksimal lengde på 2 år. Dette vil gjøre det lettere for Studenttinget å ha noe å ta utgangspunkt i. Det er viktig at den maksimale karanteneperioden ikke blir for lang ettersom alle skal ha mulighet til å forbedre seg og få en ny sjanse. | | |
| Forslagstiller: Arbeidsutvalget |  | ~~Vedtatt~~/Falt |

|  |  |  |
| --- | --- | --- |
| F  6.3.1 | Redaksjonelt endringsforslag | Innstilt: Vedtatt |
| Gammel tekst:  *§ 6.3 Offentliggjøring og ikrafttredelse*  Ny tekst: *§ 6.4 Offentliggjøring og ikrafttredelse* | | |
| Begrunnelse:  Endre paragrafnummer som følge av ny §6.3 | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  7.1.1 | Redaksjonelt endringsforslag | Innstilt: Vedtatt |
| Gammel tekst:  *Kontrollkomiteen er STis kontrollorgan, og skal rapportere til Studenttinget.*  *----------------------------------------------------------------------------------------------------------------------------*  Ny tekst: *Kontrollkomiteen er Studenttingets kontrollorgan, og skal rapportere til Studenttinget.* | | |
| Begrunnelse: Ønsker ikke forkortelse i reglement. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  7.2.1 | Redaksjonelt endringsforslag | Innstilt: Vedtatt |
| Gammel tekst:  1. Påtale vedtak gjort i arbeidsutvalg og Studenttinget dersom de strider mot vedtekter, retningslinjer og arbeidsprogrammet til Studenttinget.  2. Kontrollere at rammene og vedtektene fastsatt av Studenttinget blir fulgt.  3. Uttale seg om fortolkning av reglementer, forretningsorden, instrukser o.l. etter forespørsel fra Studenttinget, Arbeidsutvalget, leder eller møteleder.  4. Følge aktivt opp arbeidet i Arbeidsutvalget og Studenttinget slik at de også kan ha en støttefunksjon for organet og arbeidsutvalget.  ----------------------------------------------------------------------------------------------------------------------------  Ny tekst:   1. Påtale vedtak gjort i arbeidsutvalg og Studenttinget dersom de strider mot vedtekter, retningslinjer og arbeidsprogrammet til Studenttinget. 2. Kontrollere at rammene og vedtektene fastsatt av Studenttinget blir fulgt. 3. Uttale seg om fortolkning av reglementer, forretningsorden, instrukser o.l. etter forespørsel fra Studenttinget, Arbeidsutvalget, leder eller møteleder. 4. Følge aktivt opp arbeidet i Arbeidsutvalget og Studenttinget slik at de også kan ha en støttefunksjon for organet og arbeidsutvalget. | | |
| Begrunnelse: Økt lesbarhet. | | |
| Forslagstiller: Arbeidsutvalget |  | Vedtatt/~~Falt~~ |

|  |  |  |
| --- | --- | --- |
| F  9.1.1 | Tilleggsforslag | Innstilt: Vedtatt |
| Ny tekst:*Studenttinget kan også vedta at endringer i reglementet trer i kraft ved et senere tidspunkt, men ikke senere enn påfølgende studenttingsperiode.* | | |
| Begrunnelse:  I enkelte tilfeller kan det være hensiktsmessig at reglementsendringer trer i kraft ved et senere tidspunkt. Da bør også Studenttinget ha mulighet til å bestemme dette. For eksempel hvis en reglementsendring medfører store endringer i praksis og organisasjon som tar tid å få på plass. | | |
| Forslagstiller: Arbeidsutvalget |  | Vedtatt/~~Falt~~ |

**Votering kl. 21.05:**

Forslag 0.1.1: Enstemmig vedtatt

Forslag 0.1.2: Enstemmig vedtatt

Forslag 0.1.3 : Enstemmig vedtatt

Forslag 0.1.4: Enstemmig vedtatt

Forslag 0.1.5: Enstemmig vedtatt

Forslag 1.1.1: Enstemmig vedtatt

Forslag 1.2.1: Enstemmig vedtatt

Forslag 1.2.2: Enstemmig vedtatt

Forslag 2.1.1: Enstemmig vedtatt

Forslag 2.2.1: Enstemmig vedtatt

Forslag 2.2.2: Enstemmig vedtatt

Forslag 3.1.1: Enstemmig vedtatt

Forslag 3.2.1: Enstemmig vedtatt

Forslag 3.2.2: Enstemmig vedtatt

Forslag 3.2.3: Enstemmig vedtatt

Forslag 3.3.1: Vedtatt med 15 stemmer for og 1 stemme mot

Forslag 3.3.2: Forslaget falt for forslag 3.3.1

Forslag 3.4.1: Forslaget satt opp mot forslag 3.4.3 - 12 stemmer for, 3 stemmer mot og 1 avholdende

Forslag 3.4.1: Forslaget satt opp mot forslag. 3.4.2 – 12 stemmer for og 4 stemmer mot

Forslag 3.4.1: Vedtatt med 13 stemmer for og 3 stemmer mot

Forslag 3.4.2: Falt mot forslag 3.4.1

Forslag 3.4.3: Falt mot forslag 3.4.1

Forslag 3.5.1: Vedtatt med 14 stemmer for, 1 stemme mot og 1 avholdende

Forslag 3.6.1: Falt med 3 stemmer for, 12 stemmer mot og 1 avholdende

Forslag 3.7.1: Enstemmig vedtatt

Forslag 3.8.1: Enstemmig vedtatt

Forslag 3.9.1: Enstemmig vedtatt

Forslag 3.10.1: Vedtatt med 15 stemmer for og 1 stemme mot

Forslag 3.11.1: Enstemmig vedtatt

Forslag 3.11.2: Enstemmig vedtatt

Forslag 4.1.1: Enstemmig vedtatt

Forslag 4.1.2: Enstemmig vedtatt

Forslag 4.2.1: Enstemmig vedtatt

Forslag 4.2.2: Enstemmig vedtatt

Forslag 4.2.3: Enstemmig vedtatt

Forslag 4.2.4: Enstemmig vedtatt

Forslag 4.5.1: Enstemmig vedtatt

Forslag 4.5.2: Enstemmig vedtatt

Forslag 5.4.1: Enstemmig vedtatt

Forslag 5.4.2: Enstemmig vedtatt

Forslag 5.5.1: Enstemmig vedtatt

Forslag 6.1.1: Enstemmig vedtatt

Forslag 6.1.2: Enstemmig vedtatt

Forslag 6.2.1: Enstemmig vedtatt

Forslag 6.2.2: Forslaget ble satt opp mot forslag 6.2.3 – 15 stemmer for og 1 stemme mot

Forslag 6.2.3: Falt mot forslag 6.2.2

Forslag 6.2.4: Forslaget ble satt opp mot forslag 6.2.5 – 12 stemmer for og 4 stemmer mot

Forslag 6.2.5: Falt for forslag 6.2.4

Forslag 6.2.2: Forslaget ble satt opp mot forslag 6.2.4 – 13 stemmer for og 3 stemmer mot

Forslag 6.2.2: Vedtatt med 15 stemmer for og 1 stemme mot

Forslag 6.3.1: Enstemmig vedtatt

Forslag 7.1.1: Enstemmig vedtatt

Forslag 7.2.1: Enstemmig vedtatt

Forslag 9.1.1: Vedtatt med 15 stemmer for og 1 avholdende

Votering over helheten: Førstegangsvedtatt med 13 stemmer for og 3 stemmer mot

Det kom inn 2 protokolltilførsler til saken

**Førstegangsvedtak:**

Reglement for Studenttinget NTNU

Vedtatt på konstituerende allmøte ved NTNU den 25.10.96.

Siste endring av reglementet ble gjort den 16.11.16.

Førstegangsvedtak 04.11.21

§ 0 Definisjoner

Simpelt flertall: Det er flere stemmer for enn mot. Avholdende teller ikke

Kvalifisert flertall: Mer enn 50 % av de tilstedeværende representanter stemmer for

Absolutt Flertall: Mer enn 50 % av representantene må stemme for

Kvalifisert ⅔ flertall: Mer enn ⅔ av de tilstedeværende representantene stemmer for

Absolutt ⅔ flertall: Mer enn ⅔ av representantene må stemme for

Studenttingets representanter: De 25 lovlig valgte representantene som sitter rundt bordet og har stemmerett.

Talerett: Retten til å ta ordet under debatter på møtet

Forslagsrett: Retten til å foreslå endringer i vedtakssaker

Studentparlamentet ved NTNU i Gjøvik: Det lokale studentdemokratiske organet ved NTNU i Gjøvik.

Studentparlamentet ved NTNU i Ålesund: Det lokale studentdemokratiske organet ved NTNU i Ålesund.

Stedlig leder Gjøvik og stedlig leder Ålesund er lederne av de stedlige studentdemokratiene ved henholdsvis NTNU i Gjøvik og NTNU i Ålesund.

§1 Myndighet og oppgaver

**§ 1.1 Myndighet**

Studenttinget NTNU (Studenttinget) er studentene ved NTNU sitt øverste valgte organ, og er opprettet

for å ivareta studentenes interesser og fremme studentenes synspunkter overfor NTNU.

**§ 1.2 Oppgaver**

Studenttinget uttaler seg i alle saker som fremlegges fra NTNU og saker som er viktige for studentene ved NTNU.

Studenttinget engasjerer seg også i nasjonal og internasjonal studentpolitikk på vegne av NTNUs studenter.

Studenttinget er valgorgan for alle sentrale styrer, råd og utvalg hvor studentene på NTNU skal være representert, med unntak av NTNU-styret. Studenttinget er innstillende organ der Rektor velger studentrepresentanter.

§ 2 Sammensetning

**§ 2.1 Representanter**

Studenttinget består av 25 representanter. Kun enkeltstudenter ved NTNU kan stille til valg og motta stemmer i valget. Studenter som stiller til valg må ha studietilhørighet ved stedet de skal representere.

**§ 2.2 Valgmåte**

Representantene velges ved urnevalg fra NTNU i Trondheim, NTNU i Gjøvik og NTNU i Ålesund. Mandatene fordeles med Huntington-Hill-metoden. Hver studieby sikres minst to – 2 - mandater. Fakultetene sikres ett mandat hver ved kvotering.

**§ 2.3 Utfyllende retningslinjer**

Studenttinget vedtar utfyllende retningslinjer for gjennomføringen av valg til Studenttinget i valgreglementet.

§ 3 Møter

**§ 3.1 Rett til å melde saker**

Alle studenter på NTNU har rett til å melde saker. Saker der Arbeidsutvalget ikke er saksbehandlere skal

være levert til Arbeidsutvalget senest åtte – 8 – dager før Studenttingsmøtet der saken skal behandles. Arbeidsutvalget skal innstille på hvorvidt saker med eksterne saksbehandlere behandles eller avvises med begrunnelse

**§ 3.2 Møterett**

Alle har møterett på Studenttingsmøter, så lenge møtet ikke er vedtatt lukket i henhold til § 3.10. Møtedatoer og møteinnkalling skal være bekjentgjort på Studenttingets nettsider.

**§ 3.3 Innkalling**

Studenttingets Arbeidsutvalg er ansvarlig for at innkallinger til Studenttingsmøter blir sendt ut til Studenttingsrepresentanter og andre interessenter..

Innkallingen skal være sendt til representantene i Studenttinget senest fire – 4 – dager før møtedato. Alle saker skal sendes med innstilling eller Arbeidsutvalgets bemerkning.

**§ 3.4 Vedtaksdyktighet**

Studenttinget er vedtaksdyktig når minst 50 % av representantene er til stede.

Faste representanter som ikke kan delta på et Studenttingsmøte skal varsle forfall så snart som mulig etter møteplanen er gjort kjent. Forfall meldes til Arbeidsutvalget.

**§ 3.5 Stemmerett**

Studenttingets representanter eller vara som møter for faste representanter har stemmerett i alle saker.

Dersom en representant eller vara kommer til møtet etter at en sak er åpnet skal Studenttinget votere over om representanten skal få stemmerett i den aktuelle saken. Vedtak skal skje med 2/3 kvalifisert flertall.

**§ 3.6 Tale- og forslagsrett**

Alle har talerett på Studenttingets møter.

Alle studenter ved NTNU har forslagsrett på Studenttingets møter.

**§ 3.7 Vedtak**

Alle vedtak blir gjort med simpelt flertall. Votering skjer normalt ved håndsopprekning, men hvis en representant krever det, så skal voteringen skje skriftlig. Det kan stemmes for, mot og avholdende.

**§ 3.8 Stemmelikhet**

Ved tilfeller av stemmelikhet vedtas det forslaget som ligger til grunn. Arbeidsutvalgets innstilling ligger til grunn hvis ikke annet blir bestemt av Studenttinget.

**§ 3.9 Protokolltilførsel og stemmeforklaring**

Studenttingsrepresentanter, Studenttingets Arbeidsutvalg og Kontrollkomiteen kan for å kommentere et vedtak, eller forklare årsaken til en bestemt stemmegivning, levere henholdsvis protokolltilførsel eller stemmeforklaring til møteleder. Disse må meldes før møtet heves.

**§ 3.10 Møte for lukkede dører**

I utgangspunktet er det kun Studenttingets medlemmer som har møterett på lukkede møter. Ledergruppen, Kontrollkomiteen, ordstyrer og referent vil også ha møterett, såfremt ikke Studenttinget aktivt fjerner den. Studenttinget kan også innvilge andre møterett. Debatten om hvorvidt møtet skal lukkes holdes for lukkede dører.

**§ 3.11 Faste Observatører**

Studentrepresentantene i NTNU-styret. Representanter fra studentdemokratier tilknyttet Sit, Norsk studentorganisasjon, studentrådene ved fakultetene, Velferdstinget, DION og styrer, råd og utvalg Studenttinget velger eller innstiller til.

**§ 3.12 Konstituerende Studenttingsmøte**

Konstituerende Studenttingsmøte er møtet hvor det påtroppende Studenttinget velger medlemmer til sitt Arbeidsutvalg. Møtet gjennomføres på høsten.

§ 4 Arbeidsutvalget

**§ 4.1 Arbeidsutvalget og ledergruppens ansvar og myndighet**

Studenttingets Arbeidsutvalg utgjør den daglige ledelsen i Studenttinget. Ledergruppen består av Arbeidsutvalget og studentrepresentantene i NTNUs styre som takker ja til stilling i Studenttinget. Ledergruppen fordeler selv oppgaver som ikke er definert i reglementet eller stillingsinstruksene.

Arbeidsutvalget innstiller i alle vedtakssakter som blir lagt frem for Studenttinget. Arbeidsutvalgets innstilling blir lagt til grunn på møtet. Arbeidsutvalget kan behandle hastesaker og saker som er delegert gjennom tidligere vedtak i Studenttinget. Arbeidsutvalget er bundet av Studenttingets vedtak.

**§ 4.2 Sammensetning av arbeidsutvalget**

Arbeidsutvalget består av seks – 6 – medlemmer på heltid, hvorav fire – 4 – har arbeidssted i Trondheim og velges på Studenttingets konstituerende møte. På Studenttingets konstituerende møte skal leder velge4s først. Rekkefølgen for de påfølgende valgene avgjøres ved loddtrekning. Studenttinget utpeker en nestleder blant de valgte til arbeidsutvalget i Trondheim. Leder kan ikke bli valgt som nestleder.

Arbeidsutvalgets stillinger med arbeidssted i Trondheim skal være

* Leder
* Fagpolitisk ansvarlig
* Læringsmiljøpolitisk ansvarlig
* Internasjonal ansvarlig

Arbeidsutvalgets to øvrige stillinger er Stedlig leder Gjøvik og Stedlig leder Ålesund. Disse velges av de lokale studentparlamentene i henholdsvis Gjøvik og Ålesund, som ledere av de lokale studentparlamentene.

Stedlige ledere godkjennes formelt av Studenttinget for å være en del av Studenttingets Arbeidsutvalg.

**§ 4.3 Arbeidsutvalgets funksjonstid**

Arbeidsutvalgets medlemmer har en funksjonstid på ett – 1 – år, enten 1.1-31.12 eller 1.7-30.6, avhengig av om de velges inn i Arbeidsutvalget på høsten eller våren. Leder fungerer til ny leder er valgt.

**§ 4.4 Stillingsinstruks**

Arbeidsutvalgets medlemmer skal ha en spesifikk arbeidsinstruks for deres arbeidsområde. Endringer i denne vedtas av Studenttinget.

**§ 4.5 Vedtaksdyktighet**

Arbeidsutvalget er vedtaksdyktig med minst 50 % oppmøte.

**§ 4.6 Stemmelikhet**

Ved tilfeller av stemmelikhet i Arbeidsutvalget avgjør leders stemme.

**§ 4.7 Observatører**

Studentrepresentantene i Styret møter på Arbeidsutvalgets møter, såfremt Arbeidsutvalget ikke ønsker noe annet.

§ 5 Valg i Studenttinget

**§ 5.1 Valgbarhet**

Så langt noe annet ikke er spesifisert er alle studenter på NTNU valgbare.

**§ 5.2 Valgmåte**

Ved valg benyttes «single transferable vote» etter retningslinjer for preferansevalg.

Ved valg der det er færre eller likt antall kandidater som plasser kan kandidatene velges ved akklamasjon, med mindre minst én representant krever skriftlig valg.

**§ 5.3 Kjønnsbalanse**

Ved samtlige tillitsverv som Studenttinget velger eller innstiller to – 2 – eller flere personer til, skal

det tilstrebes en jevn kjønnsbalanse. Ved valg som omfattes av likestillingsloven skal det om

nødvendig kvoteres. Kvoteringen gjennomføres over en valgomgang.

**§ 5.4 Nyvalg i perioden**

Dersom en studentrepresentant som Studenttinget har valgt, oppnevnt eller innstilt trekker seg, eller får vedtatt mistillit mot seg i henhold til § 6, skal nyvalg foretas på førstkommende studenttingsmøte.

**§ 5.5 Stemmelikhet**

Ved stemmelikhet gjenåpnes talerlisten og det holdes omvalg mellom de representantene som fikk like mange stemmer. Resulterer også dette i stemmelikhet åpnes talelisten igjen før det igjen holdes omvalg. Ved stemmelikhet også denne gangen skal det holdes nytt valg på neste møte.

**§ 5.6 Funksjonstid**

Så langt noe annet ikke er spesifisert trer representanter valgt av Studenttinget inn i sine verv når møtet de er valgt på heves og sitter ut den perioden de er valgt for.

**§ 5.7 Blanke stemmer**

Ved et kvalifisert flertall av blanke stemmer i valgsaker skal talelisten åpnes, før det holdes et omvalg. Om det fremdeles er et kvalifisert flertall av blanke stemmer også denne gangen skal det holdes nytt valg ved neste møte.

§ 6 Mistillit

**§ 6.1 Arbeidsutvalget**

Studenttinget kan med kvalifisert 2/3 flertall vedta mistillit til personer i Studenttingets arbeidsutvalg.

Dersom Stedlige ledere får vedtatt mistillit mot seg skal studentparlamentet orienteres

**§ 6.2 Andre**

Studenttinget kan med kvalifisert 2/3 flertall vedta mistillit mot studentrepresentanter valgt, oppnevnt eller innstilt av Studenttinget.

**§ 6.3 Karantenetid**

Etter at Studenttinget har vedtatt mistillit mot en person kan Studenttinget vedta å gi vedkommende en karanteneperiode. Innenfor denne perioden kan ikke vedkommende stille til råd, verv eller utvalg Studenttinget velger, oppnevner eller innstiller til.

Studenttinget må gjøre en skjønnsmessig vurdering av lengden på karantenetiden basert på grunnlaget for mistillit.

Vedtak om lengde på karantenetid skal fattes med kvalifisert ⅔ flertall

**§ 6.4 Offentliggjøring og ikrafttredelse**

Forslag om mistillit skal være bekjentgjort i møteinnkallingen. Den som får vedtatt mistillit mot seg fratrer umiddelbart som tillitsvalgt av Studenttinget .

§ 7 Kontrollkomiteen

**§ 7.1 Myndighetsområde**

Kontrollkomiteen er Studenttingets kontrollorgan, og skal rapportere til Studenttinget.

**§ 7.2 Oppgaver**

1. Påtale vedtak gjort i arbeidsutvalg og Studenttinget dersom de strider mot vedtekter, retningslinjer og arbeidsprogrammet til Studenttinget.
2. Kontrollere at rammene og vedtektene fastsatt av Studenttinget blir fulgt.
3. Uttale seg om fortolkning av reglementer, forretningsorden, instrukser o.l. etter forespørsel fra Studenttinget, Arbeidsutvalget, leder eller møteleder.
4. Følge aktivt opp arbeidet i Arbeidsutvalget og Studenttinget slik at de også kan ha en støttefunksjon for organet og arbeidsutvalget.

.

§ 8 Utfyllende retningslinjer

**§ 8.1 Forretningsorden**

Studenttinget vedtar en forretningsorden som gir retningslinjer for gjennomføringen av Studenttingets møter.

**§ 8.2 Økonomireglement**

Studenttinget vedtar ett økonomireglement som gir retningslinjer for den økonomiske driften.

**§ 8.3 Valgreglement**

Studenttinget vedtar et valgreglement som gir retningslinjer for gjennomføring av valg til Studenttinget.

**§ 8.4 Endring av utfyllende retningslinjer**

Endringer av de utfyllende retningslinjene skal vedtas ved absolutt flertall.

Forslag til endringer til de utfyllende retningslinjene skal gjøres kjent for Arbeidsutvalget senest to – 2 – uker før møtet de skal vedtas. Innstilling fra Arbeidsutvalget og uttalelse fra Kontrollkomiteen skal sendes med innkallingen.

§ 9 Endring av reglementet

**§ 9.1 Ikrafttredelse**

Endringer i reglementet skal vedtas med ⅔ kvalifisert flertall på to etterfølgende møter.

Endringen trer i kraft etter at det andre møtet er hevet.

Studenttinget kan også vedta at endringer i reglementet trer i kraft ved et senere tidspunkt, men ikke senere enn påfølgende studenttingsperiode

**§ 9.2 Innlevering av endringsforslag**

Forslag til endringer av reglementet skal gjøres kjent for Arbeidsutvalget senest to – 2 – uker før det første møte de skal behandles. Innstilling fra Arbeidsutvalget og uttalelse fra Kontrollkomiteen skal sendes med innkallingen.

§ 10 Oppløsning

Oppløsning av Studenttinget NTNU vedtas med ⅔ kvalifisert flertall på to etterfølgende møter, og trer i kraft etter at det andre møtet er hevet. Forslag om oppløsning skal gjøres kjent for Arbeidsutvalget fire uker før første behandling. Allmøtene ved NTNUs fakulteter skal komme med en uttalelse.

# Referatsaker

(Kl. 21:45)

**Ref-sak 78/21 STi-møte 08-21**

Godkjent uten endringer.

**Ref-sak 79/21 AU-møter**

Tatt til etterretning.

**Ref-sak 80/21 Referat fra AU-medlemmene**

Det ble gjort en muntlig orientering i tillegg til den som var sendt ut skriftlig, da møtet har blitt flyttet med 1 uke.

**Ref-sak 81/21 Referat fra Styret**

Det ble gjort en muntlig orientering i tillegg til den som var sendt ut skriftlig, da møtet har blitt flyttet med 1 uke.

**Ref-sak 82/21 Referat fra Studentråd/allmøter**

NV: Fredrik Framhus orienterte.

ØK: Hanne Berit Nordelum orienterte.

HF: Arja Pedersen orienterte

**Ref-sak 83/21 Referat fra Velferdstinget**

Svein-Erik Strandabø Olsen orienterte

**Ref-sak 84/21 Referat fra råd, verv og utvalg**

Utvalg for Likestilling og Mangfold: Guled Yusuf orienterte

Utvalg for utdanningsfaglig kompetanseutvalg: Torjus L. Johansen orienterte

Utvalg for språkpolitikk ved NTNU - Dette er satt ned og det ønsker innspill fra studenter. Man kan kontakte studentrepresentanten som er Cecilie Raustein.

**Ref-sak 85/21 Referater fra SP-DMMH**

Det var ingen til stede

**Ref-sak 86/21 Referat fra NSO**

Torjus L. Johansen og Andreas K. Sund orienterte.

**Ref-sak 87/21 Referat fra oppnevninger gjort i AU**

Oppnevnt representant til 2-sensorordning

Oppnevnt representant til Helgasetr

Oppnevnt representant til NTNU sin julegave

**Ref-sak 88/21 Referat fra DION**

Det var ingen til stede

# Eventuelt

-Guled: Tok opp kvalitet i undervisningen – hva er kvalitet og hvordan tar vi det videre?

-Evaluering av valg må gjøres og send gjerne ut til STi-medlemmene

# Møtekritikk

Møtekritikk tas til etterretning.

# Møtet heves

(KL. 22:55)

Andreas Knudsen Sund /s/ Hege Hoem Spjøtvold /s/

Leder Referent

**Protokolltilførsel fremmet av Jonas Låstad i forbindelse med «STi-sak 35/21 Endringer i Studenttingets reglement»**

«Ifølge kontrollkomiteen sin innstilling har ikke studenttinget mandat til å frata studenttingsrepresentanter stemmeretten i saker. Ved å vedta forslag 3.4.1 har studenttinget i praksis vedtatt å frata stemmeretten til alle studenttingsrepresentanter som ikke er til stede når en sak åpnes. Dersom studenttinget ikke har rett til å frata en studenttingsrepresentant stemmeretten, skal heller ikke studenttinget ha retten til å gi stemmerett.

Forslag 3.4.2 var et forsøk på et kompromiss som plasserte større tillit til studenttingsrepresentantene. Studenttingsrepresentanter og kontrollkomiteen må ta til orde og slå ned på dette forslaget da det i aller største grad bryter med studenttingets mandat og alvorlig forandrer maktdynamikken i studenttinget.»

Signert av :

Jonas Låstad

Guled Yusuf Mohamud

Simen Killi

**Protokolltilførsel fremmet av Guled Yusuf i forbindelse med «STi-sak 35/21 Endringer i Studenttingets reglement»**

«Jeg har lyst til å sette en protokolltilførsel om forslag (F6.2.2). Jeg mener at å ha politikk om å diskutere karantenetid er ikke en funksjon av Studenttinget. Jeg mener at denne forslagen kommer til å skape en "Judge, Jury and Prosecutor" mentalitet blant representantene. Selve mistillitsforslaget er nok for å få dem ut av et verv og vi burde ha tilliten til at den daværende studentting kommer til å ta den riktige avgjørelsen med orienteringen de får.»

Signert av:

Guled Yusuf